Diskussion:Rom

message: 80.161.91.135's bidrag flyttet hertil pga. manglende tilpasning osv.:
----
Indledning: 
Byen Rom, som jeg har valgt at arbejde med, er hovedstaden i Italien. Rom er en meget historisk by. Den kan føres mange, mange år tilbage. I oldtiden var Rom midten i romerriget. Romerne var overlegne udviklingsmæssigt. Da romerne byggede flere hundrede meter lange broer, rendte danskerne rundt og støbte sværd af det nye metal i Danmark, jern. I dag er Rom en meget besøgt turistby. Byen strækker sig over 1500 km² og der er næsten 3 millioner indbyggere. Rom har været hovedstaden i Italien siden 1870, hvor indbyggertallet var 200.000, og er vokset enormt meget siden. Rom har tiltrukket turister og pilgrimme gennem mange år. Selv vores egen H.C. Andersen har besøgt Rom. I år 2000 var der cirka 25 millioner besøgende i Rom. 
Historie:
Rom skulle ifølge sagnet, være blevet grundlagt af Romulus. Den 21. april 753 år f.Kr. Romulus havde markeret byens omkreds med en plovfure. Romulus’ bror havde provokeret Romulus ved at hoppe over plovfuren, det var Romulus blevet så gal over at han slog ham ihjel. Men arkæologer mener i dag, at Rom skulle være dannet ved at flere byer var vokset sammen i det 9. århundrede. Rom lå strategisk godt. Den lå ved et vadested ca. 20 km. oppe af den sejlbare flod Tiberen.  Rom lå mellem en række høje, som gav god beskyttelse fra eventuelle angribere. Jorden var god og frugtbar, og ikke sumpet, så den var samtidig god at bygge på. Der blev bygget et Jupiter tempel, på højene Capitol. Forum Romanum blev bygget neden for højen Capitol, og Palatin. Rom voksede og voksede, eftersom imperiet Rom erobrede Nordafrika og Mellemøsten osv. Imperiets storhedstid var i år 100e.Kr. Der var indbyggertallet i Rom på ca. 1 million indbyggere. Byen begyndte at svinde ind i løbet af 200 tallet. Fjenderne begyndte at blive truende, derfor blev der bygget en bymur på 18 kilometer rundt om hele byen, dog voksede byen hurtigt udenfor muren. Efter Romerrigets fald begyndte Rom at forfalde. Byen blev ramponeret og trist at se på. Og i 1400 tallet var der ingen lov og orden, vandforsyningen var brudt ned, jordskæv, brande osv. havde ødelagt byen. Og der var kun 20.000 indbyggere på grund af pesten. Men det blev der lavet om på. Pave Martin V (1417-1431) startede en ny æra i Roms historie, man begyndte at genopbygge den forfaldne by. Fra da af blev Rom mere og mere eftertragtet. Det var et must i den sene middelalder at se Rom. I 1870 havde Italiens regering hjemme i Rom. I 1922 marcherede fascister ind i byen anført af Benito Mussolini, de tog magten i Italien. Det var Mussolini der bragte Italien ind i Anden Verdenskrig. Han kunne efter Hitlers mening ikke finde ud af det. Mussolini blev dræbt i 1945. Efter krigen blev Italien igen en republik. 
De største attraktioner
Colosseum:
Colosseum er verdens hidtil største amfiteater. Kejser Vespasien lod en sø udtørre, og så påbegyndte han byggeriet af Colosseum. Det var i år 72 e.Kr.  Arenaen er 3600 m². Det er 48,5 meter højt, 186 m langt.  Der var 50.000 nummererede pladser, og 5000 ståpladser. Når solen var meget kraftig kunne man lægge et stort sejl ud over hele området, ligesom på Parken. Vespasien  nåede aldrig at se byggeriet blive færdigt, men hans søn Titus overtog byggeriet. Da byggeriet var færdigt lavede man en fest der varede 100 dage. Inde under arenaen var der en labyrint af bure, maskineri. Det blev brugt når fx en løve skulle lave en dramatisk entre på arenaen. Man kunne også fylde arenaen med vand, når man skulle spille et søslag. Der var mange forskellige forstillinger, mest berømt er gladiatorkampene. Gladiatorerne var oftest slaver, som blev tvunget til at gå i arenaen. Gladiator kampene var meget voldsomme, men folk kunne lide det, der var ingen teaterblod. Det var rigtigt blod. Efter Romerrigets fald blev Colosseum anvendt til en masse fx stenbrud, hospital og spinderi. Colosseum er blevet solgt frem og tilbage. Og man har afholdt et par eksklusive koncerter der, fx spilede Poul McCartney i 2003.
Forum Romanum:
Stedet hvor Romerrigets beslutninger blev taget. Forum Romanum er en plads mellem nogle af højene som rom er omgivet af, der på pladsen lagde man de vigtige bygninger, det vil sige parlamentet osv. Der har været bygget og bygget på pladsen, de første bygninger stammer tilbage fra 500 f.Kr. Man har fra 1870 udgravet på pladsen. Der er fundet en masse arkæologiske fund. I dag er der kun nogle få fundamenter ogl. tilbage. Marmoret er blevet udnyttet som kalk, ved at brænde det. Og de andre sten er blevet taget til andre byggerier. For at nævne nogle af bygningerne: Titusbuen, Romulus’ tempel der har overlevet siden det 4. årh., Vestalindernes Hus, som var huset for de romerske præstinder. Og der er en masse flere bygninger. 
Vatikanet:
Midt i det travle Rom finder man en hel lille by, det er Vatikanstaten. Det er en selvstændig stat. Der hovedsalig består af Peterskirken og nogle tilhørende bygninger. I den lille stat bor og arbejder der ca. 1000 mennesker, incl. Paven. Vatikanet har sin egen avis, radiokanal (som sender på al verdens sprog), postkontor og en række forretninger. Den flotte, store plads foran kirken hedder Piazza San Pietro. Den blev anlagt af Berini mellem 1656 og 67. Peterskirken er kirken i det katolske univers, hvert år kommer der enormt mange pilgrimme for at se den. Det er næsten umuligt at blive skuffet når man træder ind i kirken. Man bliver mødt af prægtigt dekorerede vægge, og Michelangelos kuppel. Kirkens hovedrum er 187 m lang, de 2 sideskibe er 76 m lange. Der er 11 kapeller, og 45 altre. Der er for ufatteligt mange penge udsmykning inde i kirken, lige fra kalkmalerier til guldskulpturer. Kirken er bygget over disciplen Peters grav, man byggede først en kirke. Den stod færdig i år 349. I 1400 tallet var den gamle ved at falde sammen. Så i 1506 begyndte man byggeriet af den nye, det tog mere end et århundrede at bygge kirken. Hovedkapellet i Vatikanet er Det sixtinske Kapel, opkaldt efter grundlæggeren pave Sixtus 4. Alle væggene er overmalet af Michelangelo, Perugino og Botticelli. På den ene væg er vist episoder fra Jesu liv, og på den anden væg er der episoder fra Moses liv. Og på endevæggen er dommedag malet. Et stykke fra selve Vatikanet ligger Vatikan-museerne, inde i disse bygninger ligger verdens vigtigste kunstsamlinger. Bygningerne blev bygget i renæssancen. Der er egyptisk og asyrisk kunst, græsk og romersk kunst, etruskisk og italiensk kunst, oldkristen og middelalderkunst, 15. til 19. årh.s kunst og moderne religiøs kunst.	
Tidslinje
Roms indbyggere:
Roms indbyggere er fantastisk modebevidste. Ingen mennesker på gaden går dårligt klædt. Der er endog en lov der siger, at man ikke må gå dårligt klædt i offentlighed, fx ved at gå uden skjorte. De unge har da også råd til dyrt tøj, fordi de fleste stadig bor hjemme. Folk i Rom der, til efternavn hedder Colonna, Corsini, Orsini og Aldobrandini er ofte fra en meget fin slægt, nogen kan sågar være i familie med en pave. I  næsten 2000 år har der været jøder i Rom. I 1556 blev alle jøder tvunget til at bo i en ghetto. De blev igen frigivet i 1870. I dag bor der stadig mange indvandrere. Faktisk så mange så hver 6. indvandrer i Italien, bor i Rom . Ud af 237.888 indvandrere er 40.000 illegale. I forhold til Danmark er der ingen hjælp til indvandrerne i Rom, og de har det ikke nemt. Der er heller ikke nogen organiserede sprogkurser i Rom. Arbejdsformidlingen er dårlig, og bistandshjælp er der ikke spor af. Dog er der private foreninger der hjælper dem, der er dårligt stillet. Når man går igennem Rom vil man se en masse indvandrere, de kan sælge roser eller souvenirs. Andre pudser bilruder, når bilerne holder for rødt, og så er der gademusikanterne.  Kvinderne arbejder som hushjælp eller babysitter. Både mændene og kvinderne skal passe på, mændene kan blive lokket til at sælge narkotika uden de selv ved af det, og kvinderne kan risikere at blive tvunget ud i prostitution. 
Trafikken:
Roms trafik er nok det værste ved byen. Trods man har prøvet at lave mere offentlig trafik, er problemet stadig stort. Der er 506 personbiler pr. 1000. indbygger. Problematikken i Rom i forhold til andre storbyer, er at mange af gaderne i Rom er tussegamle. De er snoede, skæve og aldeles ikke egnede til biler. Man har valgt at lukke al trafik ude fra den gamle bymur, dog kommer der stadig biler med forsyninger til forretningerne osv. I år 2000 indsatte kommunen elektriske minibusser. Folk har klaget over at de larmer mere end de gamle dieseldrevne, på trods af at den nye er helt støjfri. Det skyldes at chaufføren hele tiden må bruge hornet, fordi folk ikke har hørt bussen. Man har også oprettet to metrolinier desuden er man ved at bygge en ny. Problemet med metro i Rom er, at tunnelarbejderne hele tiden støder på nye arkæologiske fund, og det sænker arbejdet meget. Man har for nylig indsat nogle meget moderne sporvogne, ellers er der de gamle sporvogne. Hvis man regner med at man lige kan køre en tur igennem Rom i egen bil, kan man godt tro om. Det vil være meget mere smart at leje en scooter, skønt der er 600.000 af den slags i forvejen. I den katolske tro har man helgener. Folk som har levet på jorden, og efter deres død ophøjet til helgen. Så italienerne har simpelthen en trafik-helgen, det er Francesa Romana, han levede i det 15. århundrede, hvor han tog sig af de fattige.
----
thread_title: Flyttet tekst